open-index/open-wikipedia-markdown huggingface dataset:
Kroater

**Kroater** er et slavisk folk på Balkan som innvandret til Kroatia på 600-tallet. I 2005 telte de cirka 4,5 millioner mennesker. Majoriteten holder til i Kroatia, men finnes også som minoriteter i Bosnia-Hercegovina, Slovenia og Serbia. De fleste tilhører den romersk-katolske kirken.

## Berømtheter
Galleriet viser et utvalg berømte kroater gjennom historien.


Tomislav crop.jpg |Tomislav I(død ca. 928), første konge av Kroatia
Marko Marulic bust - lighting fix.jpg |Marko Marulić(1450–1524),nasjonaldikter og kristen humanist
Nikola Zrinski crop.jpg |Nikola Šubić Zrinski(1508–1566), ban (visekonge)
File:Antun Vrancic by Martin Rota.jpg|Antun Vrančić(1504–1573),erkebiskop
Ivan Gundulic crop.jpg |Ivan Gundulić(Dživo Franov Gundulić, 1589–1639),dikter
Ruder Boskovic crop.jpg|Ruđer Bošković(Roger Joseph Boscovich, 1711–1787),universalgeni
File:Petar Zrinski crop.jpg|Petar Zrinski(1621-1671),ban
Josip Juraj Strossmayer crop.jpg|Josip Juraj Strossmayer(1815–1905),politiker og biskop
File:Ivana brlic mazuranic II.jpg|Ivana Brlić-Mažuranić(1874–1938),forfatter
File:Fran Krsto Frankopan crop.jpg|Fran Krsto Frankopan(1643–1671), barokkdikter og politiker
ภาพถ่ายของAndria Mohorovicic.gif |Andrija Mohorovičić(1857–1936),meteorolog og seismolog
File:Vlaho Bukovac - Autoportret.jpg|Vlaho Bukovac(1855–1922),maler
File:Josip Jelacic crop.jpg| Josip Jelačić(1801–1859), ban
File:Anthony F. Lucas.jpg|Antun Lučić(Anthony Francis Lucas, 1855–1921),kroatisk-amerikansk oljegründer
File:Ivan Mestrovic crop.jpg| Ivan Meštrović(1883–1962),billedhogger og arkitekt
File:Tin Ujević 2.jpg|Tin Ujević(1891-1955),dikter
Stjepan Radic crop.jpg |Stjepan Radić(1871–1928),politiker
Josip_Broz_Tito_Bihać_1942.jpg |Josip Broz Tito(1892–1980),Jugoslavias statsleder 1945–1980
Ivo Andric crop.jpg |Ivo Andrić(1892–1975),forfatter og nobelprisvinner
Vladimir Prelog crop.jpg |Vladimir Prelog(1906–1998),kjemiker
Goran Ivanisevic crop.jpg |Ivanišević(født 1973),tennisspiller
Blanka Vlašić crop.jpg |Blanka Vlašić(født 1983),høydehopper


## Se også
* Kroatisk, et sørslavisk språk som snakkes på Balkan
* Kroatias historie, hertugdømme på 600-tallet, kongedømme på 900-tallet, seinere blant annet undelagt Ungarn og Østerrike, på 1900-tallet del av Jugoslavia
* Kroatia, selvstendig republikk fra 1991

## Referanser


## Eksterne lenker
*
Liste over land i 1815

Det følgende er en **liste over land i verden i [[1815]]**.
## A

## B

## Ikke allment anerkjente land
### Ikke-uavhengige territorier i Sokoto

### Spanske ikke-uavhengige territorier

### Svenske ikke-uavhengige territorier

## Referanser
Sommereventyr

**Sommereventyr** er et norsk sangspill. Premieren var på Centralteatret 13. august 1910. Både musikk og libretto ble laget av Per Reidarson. Det var hans intensjon å prøve å erstatte de mer eller mindre banale fremmede operetter med norsk vare. Forsøket ble meget velvillig mottatt.

Anmelder Einar Skavlan uttrykte dette i avisa *[[Tidens Tegn]]*:

Olaf Hansson satte det i scene.

## I rollene
*Fru Brehmer Bull - Ragna
*Harald Steen - Dikteren
*Signe Heide Steen - Anne
*Hans Hedemark - Bakeren

## Sanger

## Kilder
*Gjesdal, Paul: ''Centralteatrets historie'', Oslo 1964, s. 62
*Liliedahl, Karleric: *The Gramophone Co Acoustic Recordings in Scandinavia*, Stockholm 2002, s. 153 og 175
Andromedidene

**Andromedidene** er en meteorsverm med radiant i stjernebildet Andromeda.

Meteorsvermen er i dag lite aktiv, men ga i 1872 og 1885 opphav til flere tusen iakttatte stjerneskudd per time. Meteorsvermen har sitt opphav fra Bielas komet.

## Kilder
* *[[Nationalencyklopedin]]* multimedia plus, 2000
RS 87 «Gustav Henriksen»

**R/S 87 «Gustav Henriksen»** er en tidligere redningsskøyte som ble bygget for Redningsselskapet i 1973 ved Fjellstrand Aluminium Yachts AS.

Skøyta ble oppkalt etter Gustav Henriksen, og byggingen var finansiert av Den norske Amerikalinje.

«Gustav Henriksen» var stasjonert i Skjærhalden.

## Se også

* Redningsselskapets redningsskøyter

## Referanser
Springmulte

**Springmulte** (*Liza saliens*) er en fiskeart.

Utseende og levevis er ganske likt andre multer. Den har mange gylne flekker på gjellelokket. Arten kan bli 40&nbsp;cm lang og vanlig lengde er rundt 30&nbsp;cm.

Utbredelsen omfatter Nordøst-Atlanteren fra Frankrike til Marokko, Middelhavet og Svartehavet. I 1930–31 ble den satt ut i Det kaspiske hav og er nå helt naturalisert der.

## Kilder
*  Besøkt 19. juli 2014.
* 
* 

## Eksterne lenker
*
Floridaterritoriet

**Floridaterritoriet** (Florida Territory) var et amerikansk territorium, som eksisterte fra 30. mars 1822 til 3. mars 1845. Deretter ble området delstaten Florida. Opprinnelig var området en del av Spansk Florida, og seinere provinsene Øst- og Vest-Florida, før det tilfalt USA ved Adams-Onísavtalen i 1819.

## Referanser
Caldwell-katalogen

**Caldwell-katalogen** er en astronomisk katalog med 109 stjernehoper, stjernetåker og galakse for observasjon av amatørastronomer. Listen ble satt sammen av Patrick Caldwell-Moore, bedre kjent som Patrick Moore, som et komplement til Messier-katalogen.

Messier-katalogen brukes av amatørastronomer som en liste over «deep sky»-himmellegemer for observasjoner, men Moore bemerket seg at listen ikke inkluderte mange av himmelens lyseste «deep sky»-objekter, inkludert Hyadene, Dobbelthopen (NGC 869 og NGC 884), og NGC 253. Videre observerte Moore at Messier-katalogen, som ble satt sammen basert på observasjoner på den nordlige halvkulen, ekskluderte lyssterke «deep sky»-objekter synlige på den sørlige halvkulen slik som Omega Centauri, Centaurus A, Juvelboksen og 47 Tucanae. Han satte sammen en liste over 109 objekter – for å samsvare med det aksepterte antallet messierobjekter (110 minus duplikatet 102, anerkjent av Méchain) – og den ble publisert i *Sky & Telescope* i desember 1995.

## Referanser
Nasdaq (selskap)

**Nasdaq, Inc.** (tidligere NASDAQ OMX Group, Inc.) er et amerikansk aksjeselskap som eier og driver NASDAQ-børsen i New York, samt åtte europeiske børser (i Armenia, Norden og Baltikum). Virksomhetens hovedsete ligger i New York City.

## Historie
2. oktober 2007 kjøpte NASDAQ Boston Stock Exchange. 7. november 2007 underskrev NASDAQ en avtale om å kjøpe Philadelphia Stock Exchange.

### OMX-kjøpet
25. mai 2007 underskrev NASDAQ en avtale om å kjøpe det svensk-finske OMX som styrer syv skandinaviske og baltiske børser for 3,7 milliarder dollar, (heriblant Københavns Fondsbørs) 27. februar 2008 ble oppkjøpet avsluttet og NASDAQ OMX Group var en realitet.

### Oppkjøp av selskaper fra Thomson Reuters
12. desember 2012 kunngjorde NASDAQ OMX at de ville kjøpe deler av Thomson Reuters for 390 millioner dollar i kontanter. I denne avtalen var deres investorrelasjoner, PR og multimedia-virksomheter inkludert. NASDAQ OMX fullførte oppkjøpet 3. juni 2013.

### Rebranding til Nasdaq, Inc.
I 2015 omdøpte selskapet seg offisielt til Nasdaq, Inc., og samlet alle sine ulike tjenester under ett merkenavn. Denne endringen reflekterte veksten av selskapet, som hadde utviklet seg fra en tradisjonell børs til en global leverandør av finansteknologi og datatjenester.

### Lansering av Nasdaq Ventures
I april 2017 lanserte Nasdaq Nasdaq Ventures, et venture-investeringsprogram rettet mot selskaper som kan hjelpe Nasdaq med å utvide produktutvalget og åpne nye markedssegmenter. De tre første selskapene som ble kunngjort som en del av programmet, var Chain, et blockchain-teknologiselskap; Digital Reasoning, en kognitiv datateknologi; og Hanweck, sanntids risikonalytikk.

### Bud på Oslo Børs
På julaften 2018 gjennomførte aksjonærer som representerte 25% av Oslo Børs VPS Holding (Norsk børs og nasjonal operatør av sentraldepotet)[33] en lukket auksjon for å selge aksjene sine. Nasdaq deltok ikke i auksjonen på grunn av den fiendtlige karakteren av budet (det ble gjort uten Oslo Børs styrets viten eller godkjenning). Euronext vant auksjonen og sikret senere ytterligere 24,6% støtte fra aksjonærene, noe som ga en total på 49,6%.

### Oppkjøp av Adenza
I juni 2023 kunngjorde Nasdaq at de hadde avtalt å kjøpe Adenza fra Thoma Bravo i en kontant- og aksjetransaksjon verdt 10,5 milliarder dollar, den største til nå for den amerikanske børsoperatøren. Som en del av avtalen vil Thoma Bravo motta 15 prosent av Nasdaqs aksjer.

## Referanser


## Eksterne lenker
* offisielt nettsted 
* NASDAQ OMX Group to Complete Acquisition of The Philadelphia Stock Exchange
* NASDAQ OMX Group Completes Acquisition of Boston Stock Exchange
Radiant (meteorsverm)

**Radiant** eller **tilsynelatende radiant** for en meteorsverm er punktet på himmelen hvor (for en planetær observatør) meteorer synes å komme fra. Perseidene, for eksempel, er meteorer som synes å komme fra et punkt innenfor stjernebildet Persevs. En observatør kan se slike meteorer over alt på himmelen, men retningen av bevegelsen, når den spores tilbake, vil peke mot radianten. En meteor som ikke peker tilbake mot noen kjent radiant for en gitt sverm er skjent som *sporadisk* og anses ikke å være en del av svermen.

## Referanser
Flaggstikk

**Flaggstikk** (også kalt **skotstikk**/**skostikk**/**skjøtestikk** når to tau skjøtes, flagstikk kun når en tauende festes i en løkke eller et øye), er en enkel, grunleggende, pålitelig og nyttig knute som benyttes for å skjøte to tau. Det er særlig egnet til å skjøte to tau av forskjellig tykkelse.

Flaggstikk utformes ved å la det tynnere tauet krysse en bukt av det tykkere tauet, for deretter å ta en hel turn rundt bukten og avslutte med å stikke tampen mellom egen langpart og kryssende bukt av det tykkere tauet. I et riktig slått stikk skal begge tampene komme ut på samme side av knopen. Eventuelle flere turn tas med det tynnere tauet som fortsettelse av tampen, alle sammen stukket under egen langpart. Flaggstikk med flere turn kalles dobbel flaggstikk.

Enkelt flaggstikk blir ikke regnet som helt pålitelig, særlig uten belastning eller på glatt tauverk.

## Kastelinestikk
Kastelinestikk er en type flaggstikk med flere ekstra tørn. Den brukes til å feste en tynnere kasteline til en trosse, som er for tung å kaste. Når kastelinen er tatt imot, kan trossen trekkes etter og festes.

## Se også
* Pålestikk

## Referanser


## Kilder
* Clifford W. Ashley. *[[Knop (knute)#Identifisering|The Ashley Book of Knots]]*. Doubleday, New York. ISBN 0-385-04025-3, knutene (enkel) #1, #66, #1431; (dobbel) #488, #1434; (vevkunst) #2, #485;
*
Karl Rosenløv

**Karl Hillborg Rosenløv** (født 27. mai 1897 i Boxholm kommune i Sverige, død 15. februar 1958 i Kristiansand) var en norsk elektromontør, fagforeningsmann og politiker for Arbeiderpartiet.  Rosenløv arbeidet under andre verdenskrig som militærspesialist for Sørlandet for den norske Legasjonen i Stockholm med løytnants grad.  Etter krigen var han bestyrer for arbeidskontoret i Kristiansand og Oddernes. Rosenløv var vararepresentant på Stortinget i perioden 1945 til 1949. Han var ordfører i Kristiansand 1946-1947.

## Referanser


## Kilder
* Hvem er hvem
* stortinget.no
Massadio Haïdara

**Massadio Haïdara** (født 1992) er en fransk-malisk fotballspiller som spiller for . 

Haïdara debuterte for A-laget til det franske laget Nancy i en seriekamp 11. desember 2010 etter å ha vært en del av ungdomslaget deres siden han var 15 år. Han spilte 46 kamper for Nancy før han signerte for Newcastle 25. januar 2013 som den fjerde av fem franske spillere i det første overgangsvinduet det året. Debuten kom en knapp måned senere i en Europaligakamp mot Metalist Kharkiv 21. februar 2013.

## Referanser


## Eksterne lenker
*
Financial Industry Regulatory Authority

**Financial Industry Regulatory Authority, Inc.** (**FINRA**) er et amerikansk selskap som fungerer som børs- og meglerbransjens selvregulerende organ. Selskapet ble stiftet 30. juli 2007 og avløste **National Association of Securities Dealers, Inc.** (**NASD**) og den medlemsregulerende virksomheten ved New York Stock Exchange. FINRA og børs- og meglerbransjen for øvrig er regulert av Securities and Exchange Commission.

## Referanser


## Eksterne lenker
*
Intercontinental Exchange

**Intercontinental Exchange, Inc.** er et amerikansk børsnotert aksjeselskap som eier og driver en rekke børser og finansmarkeder over hele verden, herunder Euronext, NYSE Group og New York Board of Trade. Selskapet ble stiftet i 2000 av Jeffrey C. Sprecher.

## Referanser


## Eksterne lenker
*
NCS

**NCS** er en forkortelse for blant annet: 
 
* Natural Color System 
* National Clandestine Service 
* No Copyright Sounds
Adam Armstrong

**Adam James Armstrong** (født 1997) er en engelsk fotballspiller for .

Armstrong, som vokste opp i forstaden West Denton i Newcastle upon Tyne, ble med i Newcastle United allerede som niåring. Etter å ha spilt seg opp gjennom rekkene debuterte han for A-laget 15. mars 2014 da han ble byttet inn i en seriekamp mot Fulham i det 86. minutt. Han ble da den nest yngste noensinne til å ha spilt for Newcastle i Premier League, bare slått av Kazenga LuaLua. 

Armstrong debuterte for Englands U16-landslag 27. september 2012, og skåret sitt første mål for laget 13. februar 2013. Han har senere skåret 10 mål for U17-landslaget, fordelt på 12 kamper.

## Referanser


## Eksterne lenker
* 
* Profil  på Newcastle Uniteds nettsider
OSS

**OSS** er en forkortelse for blant annet: 
 
* Ofte stilte spørsmål 
* Office of Strategic Services 
* Open Sound System
Leppemulte

**Leppemulte** (*Oedalechilus labeo*) er en fiskeart.

Utseende og levevis er ganske likt andre multer, men i motsetning til de andre europeiske multeartene går den aldri opp i brakk- eller ferskvann. Den har en glatt overleppe som er like tykk som øyets diameter. Arten kan bli 25&nbsp;cm lang.

Utbredelsen omfatter Middelhavet og Nordøst-Atlanteren fra Gibraltar til Marokko. 

## Kilder
*  Besøkt 20. juli 2014.
* 

## Eksterne lenker
*
Curtis Good

**Curtis Edward Good** (født 23. mars 1993) er en australsk fotballspiller som står i forsvar for Melbourne City. Han har tidligere spilt for Premier League-klubben Newcastle United.

## Eksterne lenker
*
Anton Tinnerholm

**Anton Lars Tinnerholm** (født 1991) er en svensk fotballspiller som spiller for Malmö FF.

## Karriere
Tinnerholm startet karrieren for Brokinds IF etterfulgt av IK Östria Lambohov, beliggende i Östergötland.

### Åtvidabergs FF
Tinnerholm gikk til Åtvidabergs FF i 2008, og spilte første seriekamp for klubben året etter. Tinnerholm spilte tolv kamper for klubben i Superettan, før de i 2009 rykket opp i Allsvenskan. Tinnerholm spilte kun to kamper for klubben i Allsvenskan, før de sesongen etter rykket ned. I 2011-sesongen, nå tilbake i Superettan, spilte Tinnervik 28 av 30 seriekamper, og laget vant Superettan og rykket opp i Allsvenskan igjen. Tinnerholm, som nå var fast på laget, spilte 25 og 29 seriekamper i henholdsvis 2012-sesongen og 2013-sesongen.

### Malmö FF
Tinnerholm signerte for regjerende seriemestre Malmö FF 11. juli 2014. Overgangen ble fullført 15. juli, da det svenske overgangsvinduet ble åpnet. Tinnerholm er tildelt draktnummer 3, etter at Miiko Albornoz forlot klubben etter VM i fotball 2014. Tinnerholm spilte regelmessig i løpet av 2014-sesongen, og ble seriemester i Allsvenskan med klubben, samt var med da Malmö FF kvalifiserte seg til gruppespill i 2014/2015-utgaven av UEFA Champions League. Tinnerholm scoret sitt første seriemål for Malmö FF mot sin tidligere klubb, Åtvidabergs FF, 1. november 2014, i en kamp Malmö FF tapte 1–2.

## Landslaget
Tinnerholm spilte første landskamp for Sverige 15. januar 2015, da han i det 64. minutt kom inn for Johan Elmander da Sverige slo Elfenbenskysten 2–0 i en vennskapskamp. Den 31. mars samme år var Tinnerholm med i en landskamp fra start for første gang. Tinnerholm har sammenlagt spilt sju landskamper for Sverige.

## Meritter
;Åtvidabergs FF
* Superettan: 2011

;Malmö FF
* Allsvenskan: 2014
* Svenska Supercupen: 2014

## Referanser


## Eksterne lenker
* 
* «Anton Tinnerholm», profil på Malmö FFs hjemmeside
Radinskya

* *R. yupingae* †

***Radinskya*** er en utdødd primitiv slekt med hovdyr (Perissodactyla), som ikke hører hjemme i noen av de etablerte familiene og som verken kan klassifiseres som Tapiromorpha eller Hippomorpha. Den levde under sen paleocen i Kina.

Før *Radinskya* ble oppdaget spekulerte forskerne i et amerikansk opphav for Tethytheria-lignende hovdyr, men funnet av den primitive *Radinskya* i det sørlige Kina gjorde det klart at linjen må ha startet i Asia, for så å spre seg til Europa, Afrika og Amerika under eocen.

Slekten, som er oppkalt etter paleontologen Leonard Radinsky som døde i 1985, er kun kjent fra deler av en skalle og tenner i overkjeven, noe som gjør det vanskelig å stadfeste slektskapet til andre fossiler. Tennene (tannkronene) viser imidlertid slående likhetstrekk med hovdyr, selv om det også finnes likhetstrekk med den utdødde familien Phenacodontidae (Altungulata).

## Overskriftstekst
Etterkommertreet nedenfor er i henhold til *Holbrook, L.T. and J. LaPergola* (2011) og viser slektens posisjon i forhold til sine antatt nærmeste slektninger.

## Referanser


## Eksterne lenker
*
Jeanne Louise Henriette Campan

**Jeanne-Louise-Henriette Campan**, født *Genest* (født 6. oktober 1752 i Paris, død 16. mars 1822 i Mantes-la-Jolie) var en fransk hoffdame, memoarforfatter og pedagog.

## Liv og virke
### Bakgrunn
Hennes far, Edme-Jacques Genet, som var en fattig sekretær og tolk i utenriksdepartementet, gav henne en fin utdannelse. I alder av femten år kunne kun flytende engelsk og italiensk.

### Hoffdame, forfatter
I 1768 sikret dette henne utnevnelse til oppleser for Ludvig XVs døtre, de såkalte *mesdames* Adélaïde, Victoire og Sophie, og i 1770 som hoffdame for Marie-Antoinette. Hun ble svært populær ved hoffet, ble i 1786 første hoffdame og fulgte Marie Antoinette fram til stormingen av Tuileriene i 1792, da også hennes eget hjem ble angrepet, plyndret og brent. 

Hun giftet seg i 1774 med Pierre Dominique François Berthollet, kalt Campan, sønnen til en sekretær ved det kongelige råd, men ekteskapet var ulykkelig og paret ble separert i 1790.     

Hun levde i skjul på landsbygden 1792-94. Etter Robespierres fall vendte hun tilbake til Paris og grunnla for å finansiere sitt livsopphold en skole i Saint-Germain-en-Laye, der blant annet Napoleons stedatter Hortense de Beauharnais og datteren til den amerikanske sendemann James Monroe fikk sin skolegang. Napoleon I, som beundret hennes metode, utnevnte henne til forstander for Æreslegionens oppfostringsanstalt for offisersdøtre i Ècouen (1807). Hun tapte dette vervet i 1814 og trakk seg siden tilbake til Mantes, skandalisert for sitt samarbeid med Napoleon.

## Posthume utgivelser
I 1823 utkom hennes memoarer, *Mémoires sur la vie privée de Marie-Antoinette, suivis de souvenirs et anecdotes historiques sur les règnes de Louis XIV, de Louis XV et de Louis XVI*, som gav et grundig innblikk i den franske adels liv før den franske revolusjon, og i særdeleshet kastet lys over Halsbåndsprosessen. Det ble også offentliggjort anekdoter fra hofflivet, portretter av europeiske personligheter (deriblant Aleksander I av Russland, Robespierre og Napoleon); og hennes brevveksling med dronning Hortense.

## Referanser


## Litteratur
* Svensk uppslagsbok. Lund 1930
Jak Alnwick

**Jak Alnwick** (født 1993) er en engelsk fotballspiller for klubben .

Alnwick er bror til den tidligere Tottenham-keeperen Ben Alnwick.

Alnwick signerte for Newcastle august 2012.

## Referanser


## Eksterne lenker
*
BRA-veien

**BRA-veien** eller **B R A veien** (sistnevnte stavemåte er den offisielle, selv om den ikke følger vanlige skriveregler for norsk) er den vestlige biten av Haldens ringveisystem, som omgir byen på tre kanter og holder seg oppe på høydedragene, med stikkveier som går inn mot den lavereliggende bykjernen.

Det finnes to forskjellige forklaringer på navnet. Den mest sannsynlige er at store deler av veitraseen følger den gamle kirkeveien mellom kirkesognene '''B'''erg, '''R'''okke og '''A'''sak i tidligere Berg herred, nå Halden. Den alternative forklaringen er at det meste av veien går over eller **B**ak **[[Ra_(geologi)#Ra-trinnet|RA]]**'et.

Idag tar BRA-veien av fra riksvei 204 (fra E6 og inn til Halden), ved Høgskolen i Østfold, ved Remmen. Den utgjør nå fylkesvei 921. Veien går nordøst- og østover gjennom strøkene Karrestad, Brødløs, Hjortsberg og Grimsrødhøgda, der veien bytter navn før den fortsetter mot Veden og Tistedal. 

BRA-veien skifter navn før Tistedal, men ringveien i seg selv fortsetter over Øberg til fylkesvei 22 på Iddesletta.

## Referanser
Buggeland skole

**Buggeland skole** er en barneskole i Bogafjell bydel i Sandnes. Skolen har ca 450 elever i 2025.

## Referanser


## Eksterne lenker
*
Pendant

:*«Pendang» omdirigeres hit; [[Pendang (Malaysia)|Pendang]] er også et distrikt i [[Malaysia]].*
**Pendant** eller **pendang** (fra gammelfransk *pendre* og opprinnelig fra latin *pendere*, «henge ned») er egentlig noe som henger og som er et motstykke til en annen sak, for eksempel slik som en øredobb (fransk: *pendant d'oreille*) har et motstykke hengende fra det andre øret. Den vanligste bruken var om visse typer smykker.

Det kan i videre forstand også være et prydformål eller et kunstverk som er tiltenkt å henge i par eller midt i mot et annet.

## Eksterne lenker
*
Isectolophidae

Se familietre

**Isectolophidae** er en utdødd familie av meget primitive hovdyr (Perissodactyla) som levde under eocen. Det er gjort fossile funn av arter i denne gruppen i både Eurasia og Nord-Amerika.

Familien tilhører Tapiromorpha og regnes som nærmeste slektninger til dannelsen av Rhinotapiromorpha (gruppen som omfatter tapirer og nesehorn. Familien er trolig parafyletisk og har gitt opphavet til senere Rhinotapiromorper.. Rhinotapiromorpha førte siden fram dannelsen av Ancylopoda og Ceratomorpha.

## Fylogeni
Etterkommertreet nedenfor er i henhold til *Holbrook, L.T. and J. LaPergola* (2011).

Slektstreet nedenfor er i henhold til *Holbrook, L.T. and J. LaPergola* (2011) og viser familiens posisjon i forhold til sine antatt nærmeste slektninger.

## Referanser


## Eksterne lenker
*
Aage Stentoft

**Aage Stentoft Christensen** (født 1. mai 1914 i Holbæk, død 8. juli 1990 i Spania) var en dansk komponist og teaterregissør. Han er først og fremst kjent for sine mange revyviser. Totalt skrev Stentoft mer enn 700 sanger, hvorav mange er fortsatt populære i dag.
## Liv og virke
Etter studenteksamen fra Stenhus Kostskole ville Stentoft studere jus, men da han trengte penger, begynte han å komponere musikk til reklamefilmer. I 1934 begynte Stentoft å jobbe som akkompagnatør og komponist for et revyteater med navn Co-Optimister. Mange av sangene hans ble raskt populære og han gjorde gode penger på å komponere og senere produsere revyer. Hans melodi til «Luk dine små uskyldige øjne» var inspirert av sosietetskvinnen Varvara Hasselbalch.  

Stentoft ble direktør for en rekke forskejllige teatre - Frederiksberg Teater, Dagmar Teatret, Det ny Scala og Apollo Teater. I 1961 emigrerte Stentoft til Spania. I 1973 vendte han tilbake til Danmark som leder av Tivoli Teater - en stilling han beholdt til i 1981 han pensjonerte seg og returnerte til Spania. Han døde i sitt hjem i nærheten av Malaga i 1990.

Noen av sangene hans har fått norske tekster, slik som «Molak molak molak mak mak mak» fra 1937 som på norsk har tittelen «Ole Dole Doff» med Einar Rose (1937) og «Dyrene i Afrika» med The Monn Keys (1954) med tekst av Thorbjørn Egner.

## Referanser


## Eksterne lenker
*
Antonov An-26

**AN-26** (NATO-kallenavn **Curl**) er et turboprop russisk/ukrainsk transportfly bygget av Antonov til militære formål. Flyet er en videreutvikling av Antonov An-24. Det tilhører dermed familien An-24, An-30 og An-32. Flyet drives av to propellmotorer. 

Jomfruturen for modellen fant sted i 1967. 

Det ble serieprodusert i perioden 1969-1983. Det er blitt produsert totalt 1&nbsp;403 fly.

## Tekniske data

## Eksterne lenker
* 
* Airliners.net - Bilder av flytypen
Kristian S. Hæggernes

**Kristian S. Hæggernes** (født 1972) er en norsk forfatter. Han har utgitt noveller og dikt, og han debuterte med diktsamlingen *tyngde av fallende skygge* (2004). Hæggernes er bosatt i Bergen.

## Bibliografi
* 2004 *tyngde av fallene skygge*, dikt, Cappelen Damm ISBN 9788202236533
* 2008 *med vinterstemme*, dikt, Cappelen Damm ISBN 9788202286040
* 2010 *Kassadamer jeg har elsket og andre fortellinger*, noveller, Cappelen Damm ISBN 9788202331160
* 2012 *Skogen åpner lenge før jeg våkner*, kortprosa, Cappelen Damm ISBN 9788202368067
* 2013 *Urne*, dikt, Cappelen Damm ISBN 9788202423315
* 2015 *Fettere & kusiner*, roman, Cappelen Damm
* 2016 *Alle skrittene et helt liv krever*, dikt, Cappelen Damm ISBN 978-82-02-50953-8
* 2017 *Ida & Oda og andre fortellinger*, noveller, Cappelen Damm ISBN 978-82-02-56173-4
* 2018 *Gaute & Veronika*, roman, Cappelen Damm ISBN 978-82-02-59977-5
* 2020 *Vekstsesonger*, dikt, Cappelen Damm
* 2021 *Fotballspillet og andre fortellinger*, noveller, Cappelen Damm

## Referanser

## Kilder
* Presentasjon av Kristian Hæggernes i Forfatterkatalogen på Forfattersentrums nettsider

## Eksterne kilder

* Digitaliserte bøker av Kristian S. Hæggernes hos Nasjonalbiblioteket
Lophiodontidae

* *Lophiaspis*
* *Lophiodon*
* *Paleomoropus*
* *Rhinocerolophiodon*

**Lophiodontidae** er en utdødd familie med tapirlignende (Tapiromorpha) hovdyr som levde i Eurasia under eocen, blant annet i Tyskland og Kina. Lophiodontidae tilhører gruppen Ancylopoda.

## Fylogeni
Slektstreet nedenfor er i henhold til *Holbrook, L.T. and J. LaPergola* (2011) og viser gruppens posisjon i forhold til sine antatt nærmeste slektninger.

## Referanser


## Eksterne lenker
*
Dyrene i Afrika

**«Dyrene i Afrika»** er ei barnevise med tekst av Thorbjørn Egner og melodi av danske Aage Stentoft. 

## Innspilling
*The Monn Keys med Egil Monn-Iversens orkester. Utgitt på 78-platen Musica A&nbsp;5104 og EP-platen RCA REP&nbsp;312.

## Annen tekst
Stentoft komponerte melodien til Ludvig Brandstrups revyvise «Molak Molak Mak Mak Mak» i 1935.

To år seinere skrev Herberth en norsk tekst, «Ole, Dole, Doff», som ble sunget av Einar Rose og av ham selv.

## Innspillinger
*Einar Rose og Jubelgutta. Utgitt på 78-platen Odeon A&nbsp;180911&nbsp;3408
*Herberth og Hurragutta. Utgitt på 78-platen Polydor 6002.

## Kilder
*Valle, Tom: *Norske diskografier. Nr. 4 : Polydor 6000, Telefunken, Musica 8200-500*, Oslo 1990
*Vanberg, Vidar: *Norsk grammofonplatehistorie. 2: Odeon 1927-1939 : Artister og plateutgivelser*, Oslo 1983
Ancylopoda

* Lophiodontidae
* Chalicotheriidae

**Ancylopoda** er en utdødd gruppe med hovdyr (Perissodactyla) som levde under eocen og oligocen. Det er gjort fossile funn av arter i denne familien i både Eurasia og Afrika.

Ancylopoda besto av noen merkelige hyenelignende skapninger, som kunne minne om en blanding hest, bjørn og gorilla. Hodet var hestelignende, mens kroppen altså minnet om en bjørn/gorilla-blanding, med lange gorillalignende framlemmer og en bjørnaktig kropp og bakpart. Ancylopoda hadde tre krummede, klolignende hover på hver fot.

De mest primitive formene, som *[[Eomoropus]]* og *[[Grangeria]]*, dukket opp under eocen, men kan være parafyletiske.

## Fylogeni
Slektstreet nedenfor er i henhold til *Holbrook, L.T. and J. LaPergola* (2011) og viser gruppens posisjon i forhold til sine antatt nærmeste slektninger.

## Referanser

## Eksterne lenker
*
Ole Jacob Frich

**Ole Jacob Frich** (født 4. juni 1954 i Cooma i Australia, død 19. august 2015) var en norsk politiker og statssekretær for Arbeiderpartiet i Helse- og sosialdepartementet fra 1992 til 1996.

Han var utdannet fra Sagene lærerskole (Høgskolen i Oslo og Akershus) og var fra 2000 direktør for kommunikasjon i KLP.

Frich var medlem av Oslo bystyre i 16 år, var politisk rådgiver fra 1982 til 1986, da han ble kommunalråd for Ap i Oslo. Han var styreleder i NOAS og Dissimilis og nestleder i Vålerenga Fotball, leder av Vestre Aker Ap og medlem av Oslo Arbeiderpartis styre.

## Referanser


## Kilder
* *Ole Jacob Frich 60 år*. Fødselsdagsomtale i Aftenposten 4. juni 2014 side 67

## Eksterne lenker
*
Felles etterretnings- og kontraterrorsenter

**Felles etterretnings- og kontraterrorsenter** (**FEKTS**), tidligere **Felles kontraterrorsenter**, er et norsk statlig organ opprettet i februar 2014. Senteret er et samarbeid mellom Etterretningstjenesten (ETJ) og Politiets sikkerhetstjeneste (PST). Det ledes av PST.

Etter terrorangrepene i 2011 anbefalte 22. juli-kommisjonen å styrke og formalisere samarbeidet mellom etterretnings- og sikkerhetstjenestene. Justis- og beredskapsdepartementet og Forsvarsdepartementet besluttet derfor å opprette et felles kontraterrorsenter.

Ved Felles kontraterrorsenter jobber ansatte fra ETJ og PST. Lederen av Felles kontraterrorsenter er fra PST mens nestlederen er fra ETJ. De ansatte arbeider på sine respektive tjenesters rettsgrunnlag. Senteret skal ha ti ansatte fra begge tjenester i løpet av 2014.

Det skal ha vært Felles kontraterrorsenter som avdekket terrortrusselen mot Norge i juli 2014. Senteret offentliggjorde også en trussel mot norske øvrighetspersoner og uniformert personell i november 2014.

I 2021 ble Felles kontraterrorsenter utvidet til også å favne om etterretning, og skiftet med det navn til Felles etterretnings- og kontraterrorsenter (FEKTS).

## Referanser
Emmanuel Armand de Vignerot du Plessis

**Emmanuel Armand de Vignerot du Plessis de Richelieu, hertug av Aiguillon** (1720–1788) var en fransk offiser og statsmann.

## Liv og virke
### Bakgrunn
Aiguillon var sønn av Armand Louis de Vignerot du Plessis (1683–1750) og hans hustru Charlotte de Crussol de Florensac (1700–1772). Han var nevø til  marskalk Richelieu. Som 17-åring trådte han inn i den franske hær.

### Karrière
Som 19-åring ble han utnevnt til oberst i Bries regiment. Han tjenestegjorde i felttogene i Italia under den østerrikske arvefølgekrig, og ble alvorlig såret i 1744 i slaget ved Pierrelongue ved Chateau-Dauphin. I 1746 ble han tatt til fange.

Hans ekteskap i 1740 med Louise Félicité de Bréhan, datter av *comte de Plélo*, likesom hans bånd til familien Richelieu, gav ham et viktig innpass i det kongelige franske hoff. Han var medlem av det såkalte *parti dévot*, fraksjonen mot Madame de Pompadour, jansenistene og parlamentet.

Hertugen av Aiguillon ble utnevnt til feltmarskalk i 1748 Han ble i 1753 guvernør i Bretagne, der han energisk representerte statsintressene mot kravene om landskapsprivilegier.

I 1768 ble han tvunget til å fratre av César Gabriel de Choiseul, men etter dennes fall i 1771, og delvis på grunn av Madame du Barrys innflytelse, ble han utnevnt til utenriksminister. Sammen med René Nicolas de Maupeou og Joseph Marie Terray hadde de Aigullon ansvaret for Frankrikes ledelse i årene 1768-1774. Dette såkalte triumviratet som bestemt motarbeidet alle reformforsøk, ble ytterst upopulært, ikke minst på grunn av de Aiguillons svake utenrikspolitikk, som blant annet lot Frankrikes gamle allierte, Polen, gå sin undergang i møte uten å gripe inn.

De Aiguillons eneste fremgang var Gustav IIIs statskupp; man medvirket i forberedelsene, og da situasjonen etter revolusjonen ble kritisk for Sverige, stilte han fransk hjelp i utsikt og bidro dermed i betydelig grad til at Gustav III kunne stabilisere sitt verk. I 1774 ble De Aigullon, etter å ha fått dronning Marie Antoinette mot seg, avsatt og forvist fra hoffet.

## Utmerkelser
*  Ridder av Den Hellige Ånds orden
*  Ridder av Sankt Mikaels orden

## Referanser


## Litteratur
* Lucien Laugier: *Le duc d’Aiguillon*,  Albatros, Paris 1984
* Alain Paraillous: *Le duc d'Aiguillon (1720–1788).*, Editions Sud Ouest, Bordeaux 2010, ISBN 978-2-8177-0005-2
* Svensk uppslagsbok, Lund 1929
Isaac Kiese Thelin

**Isaac Kiese Thelin** (født 1992) er en svensk fotballspiller som spiller for Malmö FF.

## Karriere
### Klubbkarriere
#### Tidlige år
Thelin begynte sin karriere i Örebro-klubben Karlslunds IF, hvor han hadde spilt siden han var fem år. Thelin har spilt for klubben i Division 1, Division 2 og Division 3. I 2011 gikk han til den nyopprykkede Allsvenskan-klubben IFK Norrköping. Thelin hadde sitt gjennombrudd i klubben da han i 2012-sesongen spilte elleve kamper og scoret to mål. I 2013-sesongen spilte han 25 kamper og scoret fire mål. Etter kun å ha spilt sporadisk i 2014-sesongen, ble det 4. juni 2014 kjent at Thelin hadde signert en fireårskontrakt med regjerende svenske mestre, Malmö FF.

#### Malmö FF
Da overgangen til Malmö FF var kjent, ble det kunngjort at Malmö FF var i forhandlinger med IFK Norrköping for å få fullført overgangen før kontrakten løp ut, som var ved sesongslutt. Det ble 5. juli klart at Thelin ville slutte seg til klubben 15. juli. 

Thelin fikk sin debutkamp for klubben 16. juli 2014, i første møte i andre kvalifiseringsrunde til Mesterligaen 2014/2015, hvor Malmö FF møtte latviske FK Ventspils. Tre dager senere scoret Thelin i sin første seriekamp for Malmö FF.

### Landslagskarriere
Thelin har tre kamper og en scoring for Sveriges U17 lag fra 2009. Thelin spilte U21-kamper for Sverige i 2014, hvor han står notert med to scoringer på to kamper.

Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* «Isaac Kiese Thelin», profil på Malmö FFs hjemmeside
Ekte multe

**Ekte multe** (*Mugil cephalus*) er en fiskeart.

Utseende og levevis er ganske likt andre multer. Den har velutviklede fettfolder rundt øynene. Overleppa er smal og uten vorter. Ryggen er blågrønn, og sidene og buken er sølvfarget. Den har som regel langsgående striper. Arten kan bli 100&nbsp;cm lang, og vanlig lengde er rundt 50&nbsp;cm.

Ekte multe har en kosmopolitisk utbredelse i varme hav og finnes blant annet i Øst-Atlanteren fra Biscayabukta til Sør-Afrika og i Middelhavet og Svartehavet. Den ble satt ut i Det kaspiske hav i 1902, men utsettingen var mislykket fordi vannet er så lite salt at eggene synker til bunns.

Dette er den økonomisk viktigste multearten. I 2012 ble det fisket , og landene med størst fangst er Sør-Korea og Venezuela. Ekte multe er også viktig i akvakultur med en produksjon i 2012 på .

## Kilder
*  Besøkt 20. juli 2014.
*  Besøkt 20. juli 2014.
* 
* 

## Eksterne lenker
*
Armand Marc de Montmorin Saint-Hérem

**Armand Marc de Montmorin Saint-Hérem** (født 13. oktober 1745 i Paris, død 2. september 1792 i prison de l'Abbaye samme sted) var en fransk greve og politiker.

Montmorin var ambassadør i Spania, og ble derfra kalt til å etterfølge Charles Gravier de Vergennes som utenriksminister i 1787, og fungerte også som sådan 1789-91. Montmorin var Honoré Gabriel Riqueti de Mirabeaus talsmann i regjeringen. Etter regjeringens avgang var han Ludvig XVIs hemmelige rådgiver.

Han ble fengslet 10. august 1792 og drept i massakeren i september i Prison de l'Abbaye.

Montmorins datter, Pauline Montmorin, gift med greve C. F. de Beaumont, ble kjent for å ha vært elskerinne til François-René de Chateaubriand.

## Referanser
ISUs mesterskapsdommere og mesterskapsstartere

**ISUs mesterskapsdommere og mesterskapsstartere** er de høyest rangerte dommerne og starterne i hurtigløp på skøyter i International Skating Union. Det er disse dommerne som dømmer OL, VM, EM og verdenscupfinalene.

## ISUs mesterskapsdommere
Dette er ISUs mesterskapsdommere som er godkjente fra 1. august 2014.
Personer i *kursiv* kan kun brukes som assisterende mesterskapsdommer i tillegg som dommer i andre internasjonale og nasjonale konkurranser.
Personer i fet skrift er kvinner.

## ISUs mesterskapsstartere
Dette er ISUs mesterskapsstartere som er godkjente fra 1. august 2014.
Personer i fet skrift er kvinner.

## Referanser
Kapp Formentor

**Kapp Formentor** (*Cap de Formentor*) er en odde på nordøst på den baleariske øyen Mallorca i Middelhavet øst kysten av Spania. Halvøyen Formentor utgjør den nordlige delen av fjellkjeden Serra de Tramuntana. Halvøyen er preget av høye klipper og vakre strender. Det er bygget en vei som slynger seg langs fjellrekken med en rekke spektakulære utkikkspunkter. 

Ved odden kontrolleres båttrafikken via fyret *[[Far de Formentor]]*.
Gunnar Nordby

**Gunnar Nordby** (født 21. juli 1942) er en norsk typograf og fagforeningsmann. Nordby arbeidet i mange år i avisen *[[Aftenposten]]* hvor han var formann i Aftenposten Grafiske Klubb fra 1981 til 2006. Han har også vært styremedlem i Oslo grafiske fagforening og forbundsstyremedlem i Norsk Grafisk Forbund. Fra 1989 var han de ansattes representant i Schibsted ASA og var konsernstyremedlem fra 1991 til 2006. 

Nordby ble tildelt Kongens fortjenstmedalje i 2005.

## Referanser


## Eksterne lenker
* «Trykket stemning», artikkel i *Dagbladet* 5. januar 2002
* «Trakk seg etter 25 år som klubbformann», artikkel i *VG* 4. desember 2005
Liza (multer)

* gullmulte (*Liza&nbsp;aurata*)
* tynnleppet multe (*Liza ramada*)
* springmulte (*Liza&nbsp;saliens*)
* *[[Liza abu]]*
* *[[Liza haematocheila]]*

***Liza*** er en slekt av multer.

Flere analyser av mitokondrielt DNA hos multer i Middelhavet plasserer tykkleppet multe (*Chelon labrosus*) midt i *Liza*. Det kan derfor være riktig å slå sammen *Liza* og *[[Chelon]]* til én slekt. *Chelon* er det eldste navnet og har prioritet.

## Kilder
* 
* 

## Eksterne lenker
*
Nshenyi

**Nshyeni** var ett av seks uavhengige kongedømmer som ble etablert etter at kongedømmet Mpororo falt i 1752. Det ble styrt av en omukama. Nshyeni ble en del av kongedømmet Ankole i 1901.

## Se også
*Igara
*Kajara
*Obwera
*Rujumbura
*Rukiga

## Kilder
*World Statesmen.org
Yazoo (andre betydninger)

**Yazoo** kan vise til

* Yazoo - et tidligere indianerfolk i Mississippi- og Alabama-området

* Alle oppslagsord nedenfor er på en eller annen måte avledet fra navnet på dette folket.
** Yazoo-landet - et tidligere fellesnavn på landområder i Alabama og Mississippi i USA.
** Yazoo (elv) - en elv i delstaten Mississippi.
** Yazoo County - et fylke i delstaten Mississippi.
** Yazoo city - administrasjonsby i dette fylket.
** Yazoo-kreps - en ferskvannskreps fra elva og området.
* Yazoo (band) - en engelsk synthpop-duo.

* Dessuten
** Yazoo records - et amerikansk plateselskap.
** «Yazoo Street Scandal» - et spor fra The Bands album «Music from Big Pink».
Senta Pigge

**Senta Pigge** (født 1919, død 1990) var en tysk/norsk danser og koreograf. Hun turnerte i Norge under andre verdenskrig med et danseensemble. Etter at hun i 1944 ble gift med en nordmann bosatte hun seg permanent i Norge.

## Karriere
Senta Pigge hadde engasjementer ved teatrene i Kiel, Lübeck og Breslau før hun ble ansatt som solodanser ved Staatsoper Berlin.  I 1942 ble Staatsoper bombet og ensemblet gav siden bare sporadiske forestillinger, blant annet i Roma og Paris. Senere samme år ble hun engasjert av Kulturministerium og Kraft durch Freude til en Kammertanzgruppe som skulle sendes på turne til tropper stasjonert i Norge.

## Turné i Sør-Norge
Turneensemblet bestod av Senta Pigge som solodanser, to danseelever fra Wien og Berlin, et orkester på seks mann, en operasangerinne, en scenemester og en garderobeansvarlig.
Programmet varte i opptil to timer og bestod av valser av Brahms, Chopin, Valse triste av Sibelius og en vals fra Rosenkavaleren.
Turneen ble planlagt i Oslo sammen med en marineoffiser som stod for velferden i Norge. Kravene for å kunne gi forestilling var scene, ensfarget bakgrunn, belysning og et piano. Det ble gitt forestillinger blant annet i Oslo, Bergen, Stavanger og Ålesund.
Denne turneen varte et halvt år, og da ensemblet ble oppløst i 1943 dro Senta Pigge tilbake til Berlin.

## Turné i Nord-Norge
Turneensemblet bestod av Senta Pigge, en pianist og en skuespillerinne. Senta Pigges mor fulgte turneen som garderobeansvarlig.
Programmet bestod av valser av Brahms, Chopin og Valse triste av Sibelius foruten en Chotta av Verdi og to danser av Grieg, i alt ti danser på hver forestilling.
Turneen startet i Trondheim i 1943, og var innom blant annet Mo i Rana, Mosjøen, Sandnessjøen, Brønnøysund, Tromsø og Nordkapp før den ble avsluttet i Narvik sommeren 1944.

## Etter turneene
Tidlig i august 1944 ble det sendt melding fra Berlin om at alle turneer skulle avbrytes og alle skulle returnere til Tyskland. Siden Senta Pigge var blitt 25 år kunne hun regne med å måtte melde seg for rustningsindustrien. 
Etter at hennes mor var sendt til Tyskland gjennomførte Senta Pigge bryllupet hun hadde planlagt med Theodor Kiil fra Skjervøy. Etter en kortere periode alene i Oslo for å unngå tyske myndigheter, ble hun gjenforent med sin mann. Først ved nyttår 1946 fikk hun igjen kontakt med sin mor, og hentet henne til Norge i 1948.

Pigge bodde i nesten 20 år i Nord-Norge, og utdannet seg til familieterapeut etter at hun ble skilt.

## Referanser




## Eksterne lenker
* Senta Pigge
T.F. Thomsen

**T.F. Thomsen** er en grossist- og handelsbedrift på Tvøroyri på Færøyene. T.F. Thomsen drev før i tiden handel med dagligvarer, husholdningsartikler og fiskeredskaper på Tvøroyri. Siden 1954 har T.F. Thomsen vært et lokalt salgskontor først for Shell og senere for Magn. Datterselskapet Seglloftið driver museum, pub og kafé, der det holdes kulturelle tilstelninger. Tvøroyrar kommuna leier et av pakkhusene til ungdomshus, Pakkhús 4.

I 1856 ble handelsmonopolet på Færøyene oppløst. Thomas Frederik Thomsen (1814–1871) fra København kjøpte handelsmonopolets filial på Tvøroyri for 4&nbsp;410 riksdaler på en auksjon samme år. Siden etableringen har virksomheten vært familieeid, men den ble styrt av en faktor frem til grunnleggerens sønn, Hans Georg Thomsen, flyttet til Færøyene i 1868. Sønnene Richard, Tummas og Herluf Thomsen overtok virksomheten i 1911, men Richard B. Thomsen trådte ut og dannet handelsbedriften Rich. B. Thomsen & Søn på Tvøroyri i 1927.

T.F. Thomsen hadde fra begynnelsen kjøpmannsforretning og rederivirksomhet. Sammen med virksomheten til Johan Mortensen ble T.F. Thomsen en hovedaktør i industrireisingen på Tvøroyri. I 1863 fikk T.F. Thomsen tillatelse til å kjøpe saltet torsk fra engelske og shetlandske fiskebåter til klippfiskproduksjon. Etter bankkrisen solgte T.F. Thomsen sitt siste fartøy i 1996. I over 100 år var T.F. Thomsen handelsagent for rederiet DFDS på Færøyene.

## Referanser
Kim West (tegneserie)

**Kim West** er en science-fiction tegneserie skapt i 1967 av den belgisk-franske serieforfatteren Greg (Michel Régnier) (5. mai 1931 – 29. oktober 1999) og den belgiske tegneren Eddy (Edouard) Paape (3. juli 1920 – 12. mai 2012).

Sentrale personer i serien er Kim West, professor Hugo Kala ved Eurocristal laboratoriet og hans sekretær Lora, samt deres asiatiske venn Toba. Hovedantagonist er Kalas tidligere elev Julius Argos. Deres eventyr involverer bl.a. utenomgjordiske besøkende fra planeten Terrango som de også besøker.

Innledningsvis oppdager Kim West og hans venner tre strandede romskip i nærheten av Sher-Dang dalen, hvorav to med det utenomjordiske mannskapet i fortsatt dvaletilstand. Professor Kala lykkes med å vekke mannskapet fra dvalen, slik at de til slutt kan dra tilbake til sin egen planet (album 1–2). Senere vender terrango-boerne tilbake og får med seg Kim West, Kala, Lora og Toba til Terrango for å styrte tyrannen Sectan som har planer om å innvadere jorden (album 3–5).

Det er laget i alt 19 album i serien, men kun de fem første er utgitt på norsk i ukebladet Tempo:

1. Kim West og "de ildsprutende drager" (Tempo 21–35/1968).

2. Kim West: De tre soler (Tempo 35–50/1968).

3. Kim West: Truselen fra verdensrommet! (Tempo 47–52/1975).

4. Kim West hos drakefolket! (Tempo 24–31/1976).

5. Kim West: Frihetskampen! (Tempo 53/1976–11/1977).
De hundre sveitsergardister

**Cent-Garde**, **Cent-Suisses**, eller **de hundre sveitsergardister** (tysk: **Hundertschweitzer**), var en styrke som ble opprettet i 1480 da kong Ludvig XI av Frankrike avdelte en gruppe sveitsergardister som sin personlige vaktstyrke. I 1496 dreide seg om hundre infanterisoldater og om lag 27 offiserer og sersjanter. Deres viktigste oppgave var beskyttelsen av kongen inne i hans slott som *garde du dedans du Louvre* (Louvres innendørsvakt), men tidligere hadde de også ledsaget kongen under krig. Under slaget ved Pavia (1525) falt alle kong Frans I' *cent-gardes* før kongen ble fanget og ført til Apania.

*De hundre sveitsergardister* delte oppgaven om det innendørs vakthold med kongens livvakter (*[[Garde du Corps (Frankrike)|Garde du Corps]]*), som bestod av franskmenn.

*De hundre sveitsergardister* var bevæpnet med hellebarder; deres blader hadde det kongelige våpen i gull. De hadde også sverd med skjefter av gull. Deres seremonielle uniformer ble båret til 1789, og var en forseggjort 1600-talls sveitsisk drakt dekket med broderier og livré med blonder. En mindre ornamentert blå og rød  uniform med bjørneskinnshodeplagg ble brukt under vanlig tjeneste.

*Cent&nbsp;Suisses* ble oppløst etter Ludvig XVI forlot Versailles i oktober 1789.

Styrken ble imidlertid gjenopprettet den 15. juli 1814 med oppsettelsen av en enhet med 136 vaktmannskaper og åtte offiserer. De ledsaget Ludvig XVIII til eksil i Belgia året etter, og returnerte med ham til Paris etter Slaget ved Waterloo. Enheten gjenopptok sine tradisjonelle rolle som palassvakter ved Tuileriene, men de ble i 1817 erstattet av en ny vaktstyrke bestående av menn utvalgt fra franske regimenter og fra kongens garde.

## Referanser
Prison de l’Abbaye

**Prison de l'Abbaye** var et fengsel i Paris i bruk fra 1522 til 1854. Den endelige bygningen ble reist av Gamard i 1631 og hadde fire etasjer, flankert av to  tureller og et échauguette. Det var åsted for en av de blodigste episoder under den franske revolusjon.

Madame Roland, hustru til den girondinske innenriksminister Jean-Marie Roland, ble anbragt her da hun ble arrestert første gang i 1793, men ble senere flyttet til Sainte Pélagie.

## Fra historien
### Før revolusjonen
Fengselet lå delvis på område der man nå har boulevard Saint-Germains løp, ved hjørnet til innhegningen ved Abbaye de Saint-Germain-des-Prés. Abbediet går tilbake til tidlig parisisk historie. Det var her Childebert I (på stedet for et tempel til Isis eller Ceres, sier legenden) grunnla et kloster viet til Det hellige kors og til den hellige Vincens av Saragossa. Senere ble navnet endret ved oppkalling etter dets administrerende biskop, Germain av Paris. Basilikaen ble kjent som *Saint-Denis av [[merovingerne]]*, ettersom den rommet gravene til Childebert I og andre av samme dynasti.

### Massakeren

Under den franske revolusjon ble fengselet fylt av alskens folk, høy og lav, mistenkt for opposisjon mot det regime som overtok etter monarkiets fall. De nøyaktige enkeltheter om hendelsene den 2. og 3. september 1792, under de såkalte *[[septembermassakrene]]*, er omspunnet av legender og er vanskelige å nøste opp, men et uomtvistet element er at en gruppe fanatikere anført av Stanislas-Marie Maillard, massakrerte 164 fanger, deriblant 18 katolske prester. Blant de myrdede fangene var også tidligere utenriksminister grev Montmorin St. Herem, Ludvig XVIs og Joseph IIs hoffpredikant Abbe Lenfant, of Jacques Cazotte og Charles François Virot Sombreuil (som begge overlevde, bare for å havne i giljotinen noen uker senere).

Det var massakrer i mange fengsler i de dager, og de i l'Abbaye var ikke de mest omfattende. Men herfra fortelles det at man la klær og andre kleder i gårdsrommet slik at det ble til en slags madrass. Ofrene ble slaktet ned og deres blod ble sugd opp av denne madrassen, slik at det ble mindre søl. Skuelystne var opptatt av hvordan folk sprang, skrek og dalt. Som en slags smaksdommere kommenterte de ofrenes mot, eller deres feighet. Kvinnene skulle etter sigende ha visst særlig iver, etter en innledende nølen. De gav uttrykk for stor fryd og interesse. Det var blitt satt opp tribuner for de skuelystne, kvinner og menn hver for seg.

### Ødeleggelsen
Prison de l’Abbaye ble senere militærfengsel og ble til slutt revet 1854 for å gi rom for  boulevard Saint-Germain.

## Litteratur
* François Jourgniac de Saint-Méard: * Mon agonie de trente-huit heures ou récit de ce qui m'est arrivé, de ce que j'ai vu et entendu, pendant ma détention dans la prison de l'Abbaye de Saint-Germain, depuis le 22 août jusqu'au 4 septembre*,  Baudouin, 1823, http://books.google.com/books?id=yJ4PAAAAQAAJ&hl=fr, Copie de l'exemplaire Bibliotheque cantonale et universitaire de Lausanne, numérisé le 29 fév 2008 ;
* "Chronique de la Révolution" p° 102, publié par les Editions Jacques Legrand S.A. (1988)

## Referanser


## Eksterne lenker
*